**PÁLYÁZATI KIÍRÁS**

Ibrány Város Önkormányzata Képviselő Testületének Szavazatszámláló Ügyrendi-és Jogi Bizottsága

a 14/2017.(V.26.) ÜJB.sz. határozata, valamint az Ibrány Város Önkormányzata Képviselő-Testületének 3/2015.(02.09.) önkormányzati rendelete alapján ezennel kiírja 2017. évre a Város Kitűnő Tanulója ösztöndíjpályázatot.

**A pályázatot azok az ibrányi, a felsőoktatási intézmények (BSc, MSc) nappali tagozatán államilag finanszírozott képzésben tanuló diákok nyújthatnak be, akik az alábbi feltételeknek megfelelnek,** **szerény anyagi körülmények között élnek és tanulmányi előmenetelük alapján példát mutatnak a város fiatalságának:**

**a) legalább 5 éve ibrányi állandó lakóhellyel rendelkezik,**

**b) államilag elismert magyar felsőoktatási intézmény nappali tagozatán államilag finanszírozott teljes idejű alapképzésében, vagy mesterképzésében tanul, s legalább 2 szemesztert elvégzett,**

**c) az első diplomáját kívánja megszerezni (MSc képzés esetén a BSc képzés nem minősül első diplomának)**

**d)a pályázat benyújtását közvetlenül megelőző két lezárt szemeszterben a tanulmányi eredményének számtani átlaga alapképzésben legalább 4,51, mester, vagy osztatlan képzésben legalább 4,00.**

**e) a pályázat benyújtását megelőző félévet sikeresen elvégezte, lezárt leckekönyvvel rendelkezik,**

**f) a pályázat benyújtásakor a 26. életévét nem töltötte be és**

**g) családjában az egy főre eső havi jövedelem nem haladja meg a mindenkori öregségi nyugdíjminimum 250 %-át.**

 **Nyilvános pályázati eljárás lefolytatását követően évente 1 fő részére ítélhető meg és folyósítható az ösztöndíj.**

 **Az ösztöndíj időtartama 2 szemeszterre szól, tanévenként 10 hónapra.**

**Az ösztöndíj összege havi 10.000.-Ft, amit az ösztöndíjszerződés aláírását követen minden hónap 10-ig az önkormányzat az ösztöndíjas bankszámlájára átutal.**

**Az adott tanévre elnyert ösztöndíj csak adott tanévben folyósítható.**

**Az ösztöndíjassal az önkormányzat megállapodást köt, amely tartalmazza a juttatások részletes feltételeit és elszámolásának rendjét.**

**Az ösztöndíjas minden szemeszter megkezdése előtt köteles igazolni hallgatói jogviszonyát. Az ösztöndíjra jogosulatlanná válik az a hallgató, akinek a hallgatói jogviszonya a felsőoktatásról szóló törvényben leírtak alapján bármely okból szünetel vagy megszűnik.**

 **A jogosulatlanul felvett ösztöndíjat vissza kell fizetni.**

**Az ösztöndíj nyilvános pályázat alapján nyerhető el. A pályázatot a Szavazatszámláló Ügyrendi és Jogi Bizottság írja ki és tesz javaslatot az önkormányzat képviselő-testülete számára az ösztöndíj odaítélésére.**

**A pályázatok benyújtásának határideje: 2017. július 15.**

**A pályázat benyújtásának tartalmi elemei:**

**a) 1.melléklet szerinti pályázati adatlap,**

**b) pályázati kérelem rövid indoklása,**

**c) pályázó lakcímét igazoló hatósági igazolvány másolata,**

**d) a pályázó oktatási intézménye által kiállított eredeti hallgatói jogviszony igazolás,**

**e) tanulmányi eredményeiről az oktatási intézmény által hitelesített másolat.**

**f) a családban együtt élők 30 napnál nem régebbi kereseti, jövedelmi igazolásai.**

 **A beérkezett pályázatokkal kapcsolatos előkészítő eljárást a Szavazatszámláló Ügyrendi és Jogi Bizottság folytatja le, s ennek során rangsorolja azokat.**

 **A pályázati eljárás során nincs lehetőség hiánypótlásra.**

 **Azonos tanulmányi eredmény esetén a nehezebb anyagi-szociális helyzetben lévő hallgatót kell előnyben részesíteni. Azonos tanulmányi eredmény és azonos szociális helyzet mellett a pályázat elbírálásánál előnyt jelent, ha a pályázó Tudományos Diákköri (TDK) munkát készített, helyezést ért el, publikált, előadást tartott, államilag elismert nyelvvizsgával rendelkezik, melyet a pályázónak hitelt érdemlően kell bizonyítania és a pályázati anyaghoz csatolni.**

**Az ösztöndíj odaítéléséről a Szavazatszámláló Ügyrendi és Jogi Bizottság előterjesztése alapján minden év augusztus 31. napjáig a Képviselő-testület dönt.**

**Pályázati adatlap**

A Város Kitünő Tanulója önkormányzati felsőoktatási ösztöndíj elnyeréséhez

A PÁLYÁZÓ TÖLTI KI NYOMTATOTT NAGYBETŰVEL A SZEMÉLYAZONOSÍTÓ IGAZOLVÁNYÁN, LAKCÍMKÁRTYÁJÁN ÉS ADÓIGAZOLVÁNYÁN SZEREPLŐ ADATOKNAK MEGFELELŐEN

MINDEN MEGADOTT MEZŐ KITÖLTÉSE KÖTELEZŐ.

A HIÁNYOSAN KITÖLTÖTT ŰRLAP NEM ÉRTÉKELHETŐ, HIÁNYPÓTLÁSTRA NINCS LEHETŐSÉG!

Pályázó neve: …………..………………………………………………………………………………………………………………

Pályázó születési neve: ……………………………………………...…………………………………………………………….

Pályázó születési helye, ideje: ………………………………………..……………...………………………………………

Pályázó anyjának születési neve: ………………………………………….………………………………………………….

Pályázó állandó lakcíme: ………………………………………………….………………………………………………………

Pályázó állandó lakcímének létesítési ideje: …………………………………………………………………………...……………………………………………………………………..

Pályázó telefonszáma: ……………………………………………………………………………………………………………….

Pályázó e-mail címe: ………………………………………………………………..……………………………………………….

Pályázó számlavezető pénzintézete és bankszámlaszáma: ………………………………………………………………………………….………………………………………………………………

………………………………………………………………………………………………………………………………………………….

Felsőoktatási intézmény megnevezése, címe: ………………………………………………………………………….

Kar/ szak: .………………………………………………….…………………………………

Képzési forma (aláhúzással jelölje):

* felsőfokú alapképzés (BSc)
* mesterképzés (MSc)
* egységes,osztatlan képzés

A tanulmányokra megjelölt képzési időkeret: …. Félév

Befejezett félévek száma: ……….

Pályázat benyújtását megelőző 2 félév (szemeszter) matematikai átlaga:……….., ……………

Pályázó családjában együtt élők (szülők, testvér, élettárs/házastárs stb..)

Név: Szül.idő: Jövedelem:

Név: Szül.idő: Jövedelem:

Név: Szül.idő: Jövedelem:

Név: Szül.idő: Jövedelem:

Név: Szül.idő: Jövedelem:

Név: Szül.idő: Jövedelem:

A család összes havi jövedelme: ……………………………………Ft

Egy főre jutó jövedelem: ……………….Ft

A pályázat rövid indoklása: (kérjük, itt utaljon arra, ha Tudományos Diákköri (TDK) munkát készített, helyezést ért el, bármilyen szakmai-tanulmányi versenyen vett részt, publikált, előadást tartott, államilag elismert nyelvvizsgával rendelkezik)

A kitöltött pályázati adatlap csak az alábbiakban felsorolt kötelező mellékletek együttes, hiánytalan benyújtásával érvényes. Hiánypótlásra nincs lehetőség!

Jelen adatlaphoz csatolt mellékletek száma: ……………………

Büntetőjogi felelősségem tudatában kijelentem, hogy a pályázati adatlapon és mellékleteiben az általam feltüntetett adatok a valóságnak megfelelnek. Tudomásul veszem, hogy a „Város Kiváló Tanulója” ösztöndíj előkészítő Bizottsága az adatok ellenőrzése céljából a Polgármesteri Hivatallal közösen környezettanulmányt végezhet.

Hozzájárulok ahhoz, hogy jelen adatlapon rögzített személyes adataimat a pályázatot kiíró nyilvántartásba vegye, és azokat kizárólag a pályázat lebonyolítása és támogatási jogosultság ellenőrzése céljából a támogatás időtartama alatt maga kezelje.

Hozzájárulok a pályázáskor rendelkezésre bocsátott személyes adataimnak az azonosítás célja érdekében szükséges mértékben történő kezeléséhez és a pályázat lebonyolítása, valamint a támogatási jogosultság ellenőrzése céljából történő továbbításához.

Ibrány, …………..év………………………hó…….nap

 Pályázó aláírása

Kötelező mellékletek:

* önéletrajz
* pályázó lakcímét igazoló hatósági igazolvány másolata,
* a pályázó oktatási intézménye által kiállított eredeti hallgatói jogviszony igazolás,
* tanulmányi eredményeiről az oktatási intézmény által hitelesített másolat.
* a családban együtt élők 30 napnál nem régebbi kereseti, jövedelmi igazolásai.
* Tudományos Diákköri (TDK) munka készítésének, helyezés elérésének, bármilyen szakmai-tanulmányi versenyen részvételnek, publikációnak, előadás tartásának, államilag elismert nyelvvizsgának a hitelt érdemlő igazolása (amennyiben van)